section_heading: Formule hidratnih soli
paragraph_text: Kristali hidratnih soli imaju u svom sastavu vezanu kristalnu vodu. Formula spoja se piše primjerice ovako: CuSO<sub>4</sub>∙5H<sub>2</sub>O. Točka u formuli ne predstavlja znak množenja već ju treba razumjeti kao znak zbrajanja (plus). Voda je uklopljena u kristalnu strukturu spoja. Napisana formula je sažeti oblik pisanja. Zapravo formulu bi pravilnije trebalo pisati ovako: [Cu(H<sub>2</sub>O)<sub>4</sub>]SO<sub>4</sub>∙H<sub>2</sub>O. Četiri molekule vode se koordiniraju s ionom bakra, dok je peta molekula vode povezana sa sulfatnim ionom. Isto tako MgSO<sub>4</sub>∙7H<sub>2</sub>O je zapravo [Mg(H<sub>2</sub>O)<sub>6</sub>]SO<sub>4</sub>∙H<sub>2</sub>O. Uglate zagrade u pisanju se koriste za pisanje formula kompleksnih spojeva.